ดัมเมตต์ สะใจ ซัดนาทีสุดท้ายช่วยสาลิกาดงไล่เจ๊าผีแดง
สำนักข่าวต่างประเทศรายงานวันที่ 13 ม.ค. ว่า พอล ดัมเมตต์ กองหลังทีม สาลิกาดง นิวคาสเซิล ยูไนเต็ด ยอมรับ การยิงประตูในนาทีสุดท้ายช่วยให้ต้นสังกัดเปิดสนาม เซนต์ เจมส์ ปาร์ค ไล่ตีเสมอ ทีม ปิศาจแดง แมนเชสเตอร์ ยูไนเต็ด 3-3 ในเกมพรีเมียร์ลีก อังกฤษ เมื่อคืนวันอังคารที่ผ่านมา เป็นความรู้สึกที่ดีที่สุดในโลก,เกมนี้ทีมแมนเชสเตอร์ ยูไนเต็ด ขึ้นนำไปก่อน 2-0 จาก เวย์น รูนีย์ และ เจสซี ลินการ์ด แต่ก่อนจบครึ่งแรก นิวคาสเซิล ก็ไล่มาเป็น 1-2 จาก จอร์จินิโอ ไวจ์นัลดุม ก่อนจะจบครึ่งแรกไปด้วยสกอร์นี้ จากนั้นครึ่งหลัง นิวคาสเซิล ก็ตีเสมอเป็น 2-2 จากการยิงจุดโทษของ อเล็กซานดาร์ มิโตรวิช และแม้ว่า เวย์น รูนีย์ จะยิงให้ทีมปิศาจแดง ขึ้นนำเป็น 3-2 แต่สุดท้าย พอล ดัมเมตต์ ก็มาซัดเต็มข้อในนาทีสุดท้าย ช่วยให้นิวคาสเซิล ไล่ตีเสมอเป็น 3-3 ได้สำเร็จ แบ่งกันไปทีมละ 1 คะแนน,ดัมเมตต์ กล่าวว่า ผมทำอะไรไม่ถูกเลยตอนที่ยิงประตูได้ มันเป็นความรู้สึกที่ดีที่สุดในโลก ในช่วง 5 เกมที่ผ่านมาเราทำได้ดีนะ เราสร้างโอกาสได้มากมายซึ่งทำให้โอกาสที่จะแพ้นั้นน้อยลง มันจะเป็นเช่นนี้ไปเรื่อยๆ แน่ ถ้าเรายังสู้ต่อไปแบบนี้
พอล ดัมเมตต์ กองหลังทีมนิวคาสเซิล ยูไนเต็ด ยอมรับ การยิงประตูในนาทีสุดท้ายช่วยให้ต้นสังกัดไล่ตีเสมอ ทีมแมนเชสเตอร์ ยูไนเต็ด 3-3 เป็นความรู้สึกที่ดีที่สุดในโลก
พรีเมียร์ลีก,นิวคาสเซิล ยูไนเต็ด,แมนเชสเตอร์ ยูไนเต็ด,พอล ดัมเมตต์,ข่าว,ข่าวกีฬา,ไทยรัฐออนไลน์